การมีอะไรกับแฟนก่อนประจำเดือนจะมา7วันจะทท้องมั้ยค่ะ อีกอย่างก่อนประจำเดือนจะมามีเลือดอ่อนๆสีแดงชมพูๆมา5วันต่อมาอีก2วันประจำเดือนมา7วัน มีอาการเวียนหัว อาเจียน หน้ามึด มึนๆงงๆ บ้างที่ปวดท้องน้อยข้างขวาอีกเจ็บที่ท้องน้อย กินแต่ของเปรียว เช่นมะนาวช่วยมากค่ะ ต่อมาอีกสองวันประจำเดือนมา7วัน แต่ยังมีอาการคลื่นใส้อยู่จะอ้วก อยากกินนั้นอยากกินนี้แต่พอจะกินมันก็เบื่อๆอาหารไปเลยค่ะ อยากทราบว่าหนูจะท้องได้มั้ยค่ะ
สวัสดีค่ะ หากมีเพศสัมพันธ์ในช่วง 1-7 วันก่อนที่ประจำเดือนจะมา ถือว่าอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ค่ะ แต่ทั้งนี้ต้องแน่ใจว่าประจำเดือนจะมาภายใน 7 วันจริงๆส่วนในช่วงก่อนและขณะที่มีประจำเดือนมา อาจเกิดอาการต่างๆ ได้ ซึ่งอาการเวียนหัว อาเจียน ปวดท้องน้อย อยากทานของเปรี้ยว ก็ถือเป็นอาการที่สามารถพบร่วมได้ค่ะอย่างไรก็ตาม การมีเลือดสีชมพูออกมา 5 วัน แล้วตามด้วยเลือดประจำเดือนอีก 7 วัน เท่ากับมีเลือดออกรวม 14 วัน ถือว่าไม่ใช่ลักษณะประจำเดือนที่ปกติ และอาจเป็นเลือดที่เกิดจากสาเหตุอื่นๆ เช่น ภาวะแทรกซ้อนจากการตั้งครรภ์ มดลูกอักเสบ มีเนื้องอกที่มดลูก เยื่อบุโพรงมดลูกหนาตัวผิดปกติ การทำงานของรังไข่ผิดปกติ เป็นต้น ดังนั้น แนะนำควรลองตรวจหาการตั้งครรภ์ดูด้วยค่ะ หากตรวจไม่พบ แต่ยังคงมีเลือดประจำเดือนที่นานกว่า 7 วันอีก แนะนำควรไปพบสูติ-นรีแพทย์เพื่อตรวจหาสาเหตุค่ะ